CELEX: 52009XG1211(02)
Language: da
Date: 2009-11-27
Title: Rådets konklusioner af 27. november 2009 om fremme af en kreativ generation: udvikling af børns og unges kreativitet og innovationsevne gennem kulturelle udtryksformer og adgang til kultur

11.12.2009   
            
            
               DA
            
            
               Den Europæiske Unions Tidende
            
            
               C 301/9
            
         Rådets konklusioner af 27. november 2009 om fremme af en kreativ generation: udvikling af børns og unges kreativitet og innovationsevne gennem kulturelle udtryksformer og adgang til kultur
   2009/C 301/08
   RÅDET FOR DEN EUROPÆISKE UNION,
   
                
            
            
               SOM MINDER OM dette spørgsmåls politiske kontekst, jf. bilaget til disse konklusioner,
            
         
                
            
            
               SOM ER BEVIDST OM
               
                           —
                        
                        
                           de langsigtede udfordringer, som Den Europæiske Union og dens borgere står over for, navnlig
                           
                                       —
                                    
                                    
                                       behovet for fortsat at være konkurrencedygtig globalt på en bæredygtig og socialt inklusiv måde
                                    
                                 
                                       —
                                    
                                    
                                       virkningerne for beskæftigelsen og velfærdsydelserne som følge af en aldrende befolkning og stadige migrationsstrømme
                                    
                                 
                                       —
                                    
                                    
                                       behovet for at fremme interkulturel dialog på grundlag af værdsættelse af kulturel mangfoldighed i en stadig mere multikulturel og indbyrdes forbunden verden, der er præget af hurtig kommunikation, personers mobilitet og globalisering af markeder
                                    
                                 
                                       —
                                    
                                    
                                       behovet for at reagere på det nye viden- og kommunikationssamfund, som er præget af kommunikationsteknologier i stadig udvikling og hurtig udveksling af information, og behovet for at slå bro over den »digitale kløft« i og mellem EU-medlemsstaterne,
                                    
                                 
                     
         ER AF DEN OPFATTELSE,
   
               —
            
            
               at en vellykket respons på disse langsigtede udfordringer kræver et langsigtet perspektiv, der sætter fokus på at udvikle børns og unges kreativitet og innovationspotentiale og give dem færdigheder og kompetence til at klare disse udfordringer,
            
         FREMHÆVER FØLGENDE:
   
               —
            
            
               der er en stigende efterspørgsel efter kreativitet, innovation, tilpasningsevne og avancerede kommunikationsevner i arbejdsstyrken og et behov for fleksible iværksætterevner, der løbende udvikler sig
            
         
               —
            
            
               adgang til og eksponering for forskellige kulturelle udtryksformer, kunstneriske arbejdsmetoder og kunstværker fra en tidlig alder er vigtigt for menneskers personlige udvikling, identitet, selvværd og følelsen af at høre til og for at udstyre børn og unge med interkulturelle kompetencer og andre færdigheder, der er vigtige for social inklusion, aktivt medborgerskab og fremtidig beskæftigelsesegnethed
            
         
               —
            
            
               deltagelse i kulturelle aktiviteter, bl.a. direkte kontakt med kunstnere, kan sætte skub i alle børns og unges potentiale for kreativitet og innovation gennem stimulering af kreativ tænkning, fantasi og udtryksevne
            
         
               —
            
            
               fremme af kultur og kulturelle udtryksformer i skoler og andre uddannelsesinstitutioner samt i ikke-formelle læringsmiljøer, både som specifikke fag og som attraktive læringstiltag, der knytter forskellige emneområder sammen, bidrager til den enkeltes fulde udvikling, til motivation og forbedret læring og til udvikling af kreativitet og innovationsevne
            
         
               —
            
            
               den såkaldte »digitalt fødte« generation i Europa er både kulturskabere og -forbrugere, der er særdeles dygtige til at udnytte potentialet i nye medier og digitale teknologier, når de får muligheden for det
            
         
               —
            
            
               alle børn og unge har ikke lige adgang til kultur og kulturarv generelt og især ikke til mulighederne for at skabe og opleve kultur, og den nuværende økonomiske afmatning kan yderligere begrænse børns og unges muligheder for adgang til kultur
            
         IDENTIFICERER UNDER BEHØRIG IAGTTAGELSE AF SUBSIDIARITETSPRINCIPPET FØLGENDE SEKS PRIORITETER MED HENBLIK PÅ AT FREMME EN KREATIV GENERATION I DEN EUROPÆISKE UNION:
   1.   Inddragelse af et »børn og unge«-perspektiv i relevante politikker til fremme af kultur
   
   Medlemsstaterne og Kommissionen bør
   
               i)
            
            
               se på børns og unges, herunder unge kulturelle aktørers, specifikke behov i nuværende og fremtidige politikker, programmer og aktioner, navnlig på kultur- og medieområdet med fokus på initiativer, der skal stimulere deres potentiale for kreativitet
            
         
               ii)
            
            
               videreudvikle partnerskaber mellem kultursektoren og andre politiksektorer, der sigter mod at stimulere innovation (f.eks. uddannelse og forskning, unge, beskæftigelse og sociale anliggender, iværksættervirksomhed, økonomisk vækst og bæredygtig udvikling), idet der bør gøres fuld brug af bestående strukturer og programmer, hvor det er relevant.
            
         2.   Optimering af uddannelsessektorens potentiale for i højere grad at fremme kreativitet gennem kultur og kulturelle udtryksformer
   
   Medlemsstaterne bør
   
               i)
            
            
               fremme bredere adgang til kultur og kulturelle udtryksformer gennem både formel og ikke-formel uddannelse, navnlig gennem strukturerede og strategiske partnerskaber på institutionelt og politisk plan. Der bør sættes fokus på at stimulere udviklingen af børns og unges kreativitet og innovationsevne og udvikle interkulturelle kompetencer og andre nøglekompetencer for livslang læring som f.eks. kulturel bevidsthed og kulturel udtryksevne
            
         
               ii)
            
            
               fremme denne proces gennem f.eks. specialiseret uddannelse og videreuddannelse af lærere og andre, der arbejder i uddannelsessektoren, den kulturelle sektor og ungdomssektoren. Processen kan eventuelt også realiseres gennem brug af moderne læringsmetoder og -redskaber, herunder dem, der er baseret på informations- og kommunikationsteknologi (ikt), og gennem større vægt i skolerne på områder som kunstuddannelse og kulturel bevidsthed. Arbejde med unge kan også omfatte en vifte af kultur- og kreativitetsfremmende aktiviteter uden for skolen.
            
         3.   Fremme af og støtte til kulturinstitutioner (f.eks. museer, biblioteker, gallerier og teatre) for at få bedre tag i børn og unge
   
   Medlemsstaterne bør
   
               i)
            
            
               fremme kulturinstitutioners bestræbelser på alle niveauer for at få bedre tag i børn og unge og lette adgangen til offentligt ejet kulturelt indhold, f.eks. gennem digitaliseringsprogrammer og uddannelsesaktiviteter, herunder brug af ikt, samt gennem interaktive løsninger, der aktivt involverer børn og unge.
            
         Medlemsstaterne og Kommissionen bør
   
               ii)
            
            
               fortsat støtte udviklingen af Europeana og fremme udvekslingen af erfaringer mellem medlemsstaterne om deres respektive politikker vedrørende digitalisering af og offentlig adgang til kulturelt indhold, især med henblik på at nå børn og unge.
            
         4.   Fremme talent og kreativitet gennem kultur som led i strategier for social inklusion, der specielt er rettet mod børn og unge
   
   Medlemsstaterne og Kommissionen bør
   
               i)
            
            
               fremme det iboende talent i alle børn og unge og udvikle kreativiteten ved at indarbejde kultur i strategier og programmer for social inklusion, der specielt er rettet mod børn og unge med færre muligheder, herunder handicappede.
            
         5.   Fremme bedre adgang til kultur gennem brug af ikt for alle børn og unge
   
   Medlemsstaterne bør
   
               i)
            
            
               fortsætte deres bestræbelser på at fremme bedre adgang til en rimelig pris til kultur og kulturelle udtryksformer gennem brug af ikt. Disse bestræbelser bør sigte mod at nå alle børn og unge og udstyre dem med de kommunikationsfærdigheder og den mediekend skab, de har brug for for at få fuldt udbytte af de muligheder, som digital teknologi giver, og samtidig fremme større bevidsthed om og forståelse for intellektuel ejendomsret og rettigheder og forpligtelser i forbindelse med privatlivets fred.
            
         6.   Fremme af udveksling af god praksis og udvikling af et »evidensgrundlag« af viden på dette område
   
   Med henblik på at fremme udviklingen af evidensbaserede politikker på dette område
   
                
            
            
               bør medlemsstaterne og Kommissionen
               
                           i)
                        
                        
                           tilskynde til og lette udvekslingen af eksempler på god praksis med hensyn til ovennævnte prioriteter gennem bestående strukturer, navnlig den åbne koordinationsmetode på kulturområdet
                        
                     
         
                
            
            
               bør Kommissionen
               
                           ii)
                        
                        
                           tilskynde til og lette peerlearning og udveksling af god praksis gennem bestående strukturer såsom civilsamfundsplatforme og interne mekanismer for samarbejde mellem afdelinger
                        
                     
         
                
            
            
               bør medlemsstaterne
               
                           iii)
                        
                        
                           stimulere netværkssamarbejde og anvendelse af evalueringer for bedre at støtte beslutningstagningen og forbedre fremtidige foranstaltninger,
                        
                     
         OPFORDRER MEDLEMSSTATERNE OG KOMMISSIONEN TIL
   inden for deres respektive kompetenceområder at samarbejde om at sikre, at disse konklusioner følges op i det igangværende arbejde med den europæiske kulturdagsorden og arbejdsplanen for kultur 2008-2010.
   
      BILAG
      
         DEN POLITISKE KONTEKST
      
      I forbindelse med vedtagelsen af disse konklusioner minder Rådet navnlig om følgende:
      
                  1)
               
               
                  FN's konvention om barnets rettigheder (1989), der fastslår alle børns ret til kultur
               
            
                  2)
               
               
                  Unesco's Road Map for Arts Education, Lissabon, den 6.-9. marts 2006
               
            
                  3)
               
               
                  Europa-Parlamentets og Rådets henstilling af 18. december 2006 om nøglekompetencer for livslang læring
               
            
                  4)
               
               
                  Kommissionens meddelelse af 10. maj 2007 om en europæisk kulturdagsorden i en stadig mere globaliseret verden og Rådets resolution af 16. november 2007 om en europæisk kulturdagsorden samt Rådets konklusioner om en arbejdsplan for kultur 2008-2010, der blandt fem prioriterede aktionsområder omfatter fremme af adgang til kultur, især gennem synergi med uddannelse, navnlig kunstuddannelser
               
            
                  5)
               
               
                  Europa-Parlamentets og Rådets afgørelse af 16. december 2008 om det europæiske år for kreativitet og innovation
               
            
                  6)
               
               
                  Rådets konklusioner af 24. maj 2007 om bidrag fra den kulturelle og den kreative sektor til at virkeliggøre Lissabonmålene, som understreger, at kulturelle aktiviteter og kreative industrier spiller en afgørende rolle for fremme af innovation og teknologi og er nøglefaktorer i forbindelse med at skabe bæredygtig vækst i fremtiden
               
            
                  7)
               
               
                  Rådets resolution af 15. november 2007 om nye kvalifikationer til nye job og meddelelsen Den nye sociale dagsorden: Muligheder, adgang og solidaritet i det 21. århundredes Europa, som Kommissionen vedtog den 2. juli 2008, og som identificerer børn og unge som morgendagens Europa blandt sine prioriterede områder
               
            
                  8)
               
               
                  formandskabets konklusioner fra Det Europæiske Råds møde den 13.-14. marts 2008, hvori det erkendte, at det er en nøglefaktor for fremtidig vækst, at de europæiske borgeres innovations- og kreativitetspotentiale udvikles fuldt ud på grundlag af europæisk kultur og videnskabelig topkvalitet
               
            
                  9)
               
               
                  Rådets konklusioner af 22. maj 2008 om interkulturelle kompetencer
               
            
                  10)
               
               
                  Kommissionens meddelelse af 27. april 2009 En EU-strategi for unge — investering og mobilisering. En fornyet åben koordinationsmetode tilpasset udfordringer og muligheder på ungdomsområdet og Rådets resolution af 27. november 2009 om vedtagelse af nye rammer for det europæiske samarbejde på ungdomsområdet (2010-2018).
               
            
         Undersøgelser og møder
      
      
                  1.
               
               
                  undersøgelsen af kulturens indvirkning på kreativitet og undersøgelsen af unges adgang til kultur, der begge er bestilt af Kommissionen
               
            
                  2.
               
               
                  Eurydice-undersøgelsen om kunst- og kulturundervisning i europæiske skoler (2009)
               
            
                  3.
               
               
                  undersøgelse af flersprogethedens bidrag til kreativiteten (16. juli 2009)
               
            
                  4.
               
               
                  undersøgelse med henblik på at udarbejde en oversigt over bedste praksis, der knytter kultur sammen med uddannelse i medlemsstaterne, kandidatlandene og EØS-landene (2004)
               
            
                  5.
               
               
                  konferencen om fremme af en kreativ generation, der blev afholdt den 29.-30. juli 2009 i Göteborg.